Publication: Magyar Közlöny
Issue: MK-2002-147 (Year: 2002, Number: 147)
Era: 1990-2004
Section: az 58/2002. (XI. 29.) OM rendelethez
Paragraph Index: 215

6. Az óvoda környezete tükrözze a kisebbség kultúráját, a kisebbség életmódját, szokásait, hagyományait és tárgyi emlékeit. IV. A kisebbségi óvodai nevelés formái A kisebbségi óvoda a tevékenységi formákat az Óvodai nevelés országos alapprogramja szerint alakítja ki, a tartalmakhoz felhasználja a kisebbségi nyelvi, irodalmi, zenei, szellemi és tárgyi kultúra értékeit. Az óvodai nevelés terjedjen ki a kisebbségi hagyományok, szokások továbbörökítésére és a kisebbségi identitás megalapozására és fejlesztésére. A) Anyanyelvû (kisebbségi nyelvû) óvoda Az anyanyelvû óvoda az óvodai élet egészét a kisebbség nyelvén szervezi meg. Az óvodai élet tevékenységi formáiban az anyanyelv (a kisebbség nyelve) használata érvényesül. A kisebbség nyelvén nevelõ óvoda adjon lehetõséget arra, hogy a gyermekek a magyar nyelvvel, a magyar irodalmi és zenei kultúra értékeivel is megismerkedjenek. B) Kisebbségi nevelést folytató kétnyelvû óvoda A kisebbségi nevelést folytató kétnyelvû óvoda mindkét nyelv (a kisebbség nyelve és a magyar nyelv) fejlesztését szolgálja. Az óvodai élet tevékenységi formáiban a két nyelv használata érvényesül. A két nyelv használatának arányát a nevelési programban az óvodai élet kezdetén a gyermekcsoport nyelvismerete határozza meg. A hangsúly a kisebbségi nyelv fejlesztésére helyezõdjék. C) Cigány kulturális nevelést folytató óvoda

Source: https://magyarkozlony.hu/hivatalos-lapok/21e0f36d4f13f5b6391d43371259a24dac6815ef/dokumentumok/7239383903c20297eb743d7b7b6ed81b494bc912/letoltes